VS000001
Datum: 1984-08-24T02:00:00.000+02:00
datum_sodbe_i_stopnje: 1990-01-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe prsne in trebušne votline in njihove posledice
fischer: zelo hudi primeri
odskodnina: 375.000 DIN
opombe: II Ips 450/90.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 5 do 10 let

Osnovnošolec.

## Škodni dogodek

Eksplozija plinske jeklenke.

## Poškodba

Ob eksploziji jeklenke je utrpel hude opekline po obrazu in rokah. Izjemno huda skaženost, ki je posledica opeklin, se odraža v nepravilni tehniki dihanja, požiranja, hranjenja in govorjenja. Poleg tega je prav tako zaradi skaženosti dlani in prstov na roki močno omejena fina motorika prstov in groba moč prstov in dlani. Zaradi izpaha vročega zaraka je prišlo do hude okvare pljuč, zaradi katere ga je bilo potrebno priključiti na razpirator. V takem stanju je nastopila motnja srčnega ritma. Potrebna je bila reanimacija. Dolgotrajno težko stanje je imelo za posledico hipoksično okvaro možganov.

## Telesne bolečine

30000 Din. Zaradi poteka postopka so ob tem sojenju upoštevane le telesne bolečine ob dveh operacijah (plastična operacija obeh uhljev in korekcija navzven obrnjene leve spodnje veke) kot nova škoda, ki v dosedanjem sojenju nista bili upoštevani. Hude telesne bolečine po vsaki operaciji 6 dni, pojemajoče 3 tedne.

## Strah

15000 Din. Zaradi enakih razlogov kot pri telesnih bolečinah upoštevan le strah pred ponovnima operacijama. Upoštevan je stalen tožnikov strah pred ponavljanjem operacij, saj zdravljenje še ni zaključeno, novimi bolečinami ter anastezijo.

## Zmanjšanje življenjske aktivnosti

330000 Din. Odškodnina je tu odmerjena glede na celotno stanje tožnika. Ob odpustu iz bolnišnice je bilo moč zaznati počasnost miselnega toka, okornost govora in regresen misilen razvoj. Deček je po poškodbi ostal duševni in fizični invalid. Zaradi izjemne skaženosti obraza je oviran pri hranjenju, govorjenju, požiranju in dihanju. Omejen je v stikih z vrstniki, omejen bo pri izbiri poklica, kjer bi njegova zunanjost lahko neugodno vplivala na okolico. Je psihično prizadet in čustveno moten. Zelo se je poslabšal uspeh v šoli, saj je bil pred poškodbo odličnjak, sedaj pa komaj izdeluje ob izdatni pomoči inštruktorjev. Izključeno je športno udejstvovanje, za katero je potrebna groba moč rok, spretnost prstov, ali pri kateri fizični napori zahtevajo pravilno tehniko dihanja.

## Skaženost

Nova skaženost po zadnjih dveh operacijah ni nastopila, kljub brazgotini v širini 4 do 10 cm na trebuhu, saj se tožnikov izgled po operacijah kljub vsemu izboljšuje.

**Zveza:**

ZOR člen 200, 203